पाएं अपने शहर की ताज़ा ख़बरें और फ्री ई-पेपरडाउनलोड करें
मुख्यमंत्री अशोक गहलोत ने राजस्थान में संपूर्ण लॉकडाउन के संकेत दिए हैं। गहलोत ने कांग्रेस के पूर्व राष्ट्रीय अध्यक्ष राहुल गांधी के देशव्यापी लॉकडाउन के आइडिया का समर्थन किया है। राहुल के बयान का समर्थन करते हुए गहलोत ने योजनाबद्ध तरीके से लॉकडाउन लगाने की पैरवी की है। गहलोत ने साथ ही यह भी तर्क दिया है कि योजनाबद्ध लॉकडाउन ही कोरोना संक्रमण की चेन तोड़ने में मददगार हो सकता है। गहलोत की सोशल मीडिया पोस्ट को राजस्थान में संपूर्ण लॉकडाउन लगाने का संकेत माना जा रहा है।
गहलोत कैबिनेट की कल की बैठक में मौजूदा मिनी लॉकडाउन को संपूर्ण लॉकडाउन में बदलने और शादियों पर पूरी तरह पाबंदी लगाने पर चर्चा की थी। सख्त लॉकडाउन पर पांच मंत्रियों से रिपोर्ट मांगी है। 5 मंत्रियों की रिपोर्ट आने के बाद कभी भी संपूर्ण लॉकडाउन के साथ शादियों पर पूरी तरह पाबंदी लगा दी जाएगी।
गहलोत ने सोशल मीडिया पर लिखा- मैं राहुल गांधी के उस आह्वान का पूरी तरह समर्थन करता हूं, जिसमें उन्होंने लॉकडाउन को ही अब अंतिम विकल्प बताया है। एक साल से भी ज्यादा समय से हमारे डॉक्टर्स, मेडिकल स्टाफ देश के लिए अतिरिक्त बोझ उठा रहे हैं। उनमें से कइयों की जान चली गई है। कोरोना की दूसरी लहर हमारे सिर पर है।एक्सपर्ट और डॉक्टर्स का मानना हैं कि हम कितनी ही तैयारियां कर लें, हम पहले से ही आॅक्सीजन, दवाओं और उपकरणों की कमी से जूझ रहे हैं, जल्द ही हमें मेडिकल स्टाफ की कमी से भी जूझाना पड़ सकता है।
योजनाबद्ध लॉकडाउन वायरस की चेन तोड़ने में मददगार
गहलोत ने लिखा- पिछले साल जिस तरह हमने देखा किस तरह गरीब लोगों, प्रवासी श्रमिकों और आम आदमी को कठिनाइयां हुईं। उस तरह की कठिनाइयों से बचने के लिए एक अच्छी तरह से योजनाबद्ध लॉकडाउन वायरस की चेन को तोड़ने में मददगार हो सकता है और देश को बेहतर तैयार होने में मदद कर सकता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn